हरिद्वार। धर्मनगरी में डाक कांवडिय़ों की आमद लगातार जारी है। ट्रक, ट्रैक्टर ट्रालियों पर सवार होकर कांवडिय़ों के जत्थे शिव की नगरी में पहुंच रहे हैं। चैपहिया वाहनों का लगातार आगमन हो रहा है। डाक कांवडिय़ों की संख्या बढऩे के पूरे आसार नजर आ रहे हैं। क्योंकि अपने समय अवधि से पहले डाक कांवडिय़ों के वाहन पहुंचना पुलिसकर्मियों के लिए बड़ी चुनौती बना हुआ है। ट्रक ट्रैक्टर ट्रालियों पर डीजे साऊण्ड सिस्टम लगाकर वाहनों की छतों पर सवार होकर भगवान शिव के जयकारे लगाते हुए धर्मनगरी में पहुंच रहे हैं। जबकि कांवड़ मार्ग से पैदल कांवडिय़ों की रवानगी लगातार जारी है। लेकिन समय से पहले चैपहिया वाहनों का पहुंचना डाक कांवडिय़ों की ज्यादा संख्या का इशारा कर रहा है। बुधवार की सुबह से ही बडे वाहनों का प्रवेश हाईवे लगातार होता रहा। कांवडिय़ों के जत्थे वाहनों पर सवार होकर गीत संगीत बजाते हुए जमकर नाचते हुए धर्मनगरी में पहुंच रहे हैं। पुलिस प्रशासन भी हाईवे पर वाहनों को सुचारू रूप से आगे भेजने का क्रम जारी रखे हुए है। वाहनों की छतों पर सवार कांवडि़एं बेपरवाह अंदाज से पहुंच रहे हैं। हाईवे पर हाईटेंशन लाईनों के तार गुजर रहे हैं। ऐसे में दुर्घटनाओं से भी इंकार नहीं किया जा सकता है। मेले को सकुशल संपन्न कराने के लिए छोटे व बड़े वाहनों के पार्किंग स्थल बनाए गए हैं।(आरएनएस)